มีอะไรกับแฟนแล้วปวดท้องน้อยมาก มี 2 ครั้งปวด 2 ครั้ง พอพักก็หายปวด ไม่ได้กินยาคุม ไม่เป็นประจำเดือนค่า ต้องทำไงให้หายหรือกินยาอะไรค่ะ เพราะปวดจนขอให้แฟนหยุด
สวัสดีค่ะอาการปวดท้องน้อยมาก หลังการมีเพศสัมพันธ์นั้น อาจจะเกิดจาก-กล้ามเนื้อหน้าท้องอักเสบ อาจสัมพันธ์กับท่าทาง มีจุดกดเจ็บชัดเจน หากมีเพศสัมพันธ์รุนแรงก็อาจเกิดได้-มีเยื่อบุโพรงมดลูกเจริญผิดที่ อาจทำให้มีอาการเจ็บปวดตอนมีการสอดใส่อวัยวะเพศลึกๆร่วมด้วยได้-กระเพาะปัสสาวะอักเสบ โดยมักมีอาการปัสสาวะแสบขัดร่วมด้วย-อวัยวะภายในอุ้งเชิงกรานอักเสบ อาจมีตกขาวผิดปกติและมีไข้แนะนำสังเกตอาการหลังหยุดการมีเพศสัมพันธ์แล้วอาการปวดหายไปหรือไม่ ถ้ายังไม่ทุเลาร่วมกับมีอาการอื่นๆเช่นปัสสาวะแสบขัด ตกขาวผิดปกติ มีไข้ เลือดออกผิดปกติทางช่องคลอด ควรไปพบแพทย์เพื่อตรวจเพิ่มเติม หรือถ้าดีขึ้น แต่พอกลับไปมีเพศสัมพันธ์ก็ปวดท้องน้อยอีก อันนี้ก็น่าจะเป็นความผิดปกติที่ควรไปตรวจหาสาเหตุเพิ่มเติมในเบื้องต้น งดการมีเพศสัมพันธ์ งดการทำงานหนักๆ หลีกเลี่ยงการกระทบแทกแรงๆที่หน้าท้อง กินยาแก้ปวดเพื่อบรรเทาอาการได้